CELEX: 31987Y1022(01)
Language: da
Date: 1987-07-02 00:00:00
Title: Afgørelse Nr. 133 af 2. juli 1987 om anvendelsen af artikel 17, stk. 7, og artikel 60, stk. 6, i Rådets forordning (EØF) nr. 574/72

Vigtig juridisk meddelelse

|

31987Y1022(01)

Afgørelse Nr. 133 af 2. juli 1987 om anvendelsen af artikel 17, stk. 7, og artikel 60, stk. 6, i Rådets forordning (EØF) nr. 574/72  

EF-Tidende nr. C 284 af 22/10/1987 s. 0003 - 0003

		Afgørelse nr. 133af 2. juli 1987om anvendelsen af artikel 17, stk. 7, og artikel 60, stk. 6, i Rådets forordning (EØF) nr. 574/72(87/C 284/03)DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —under henvisning til artikel 81, litra a), i Rådets forordning (EØF) nr. 1408/71, ifølge hvilken den har til opgave at behandle ethvert fortolkningsspørgsmål, som opstår i forbindelse med bestemmelserne i forordning (EØF) nr. 1408/71 og senere forordninger,under henvisning til artikel 19 og 52 i Rådets forordning (EØF) nr. 1408/71,under henvisning til artikel 17, stk. 7, og artikel 60, stk. 6, i Rådets forordning (EØF) nr. 574/72,under henvisning til afgørelse nr. 116 af 15. december 1982, ogud fra følgende betragtninger:Artikel 17, stk. 7, og artikel 60, stk. 6, i Rådets forordning (EØF) nr. 574/72 fastsætter, at den kompetente institution inden 15 dage efter, at institutionen på bopælsstedet har afsendt meddelelse, i givet fald kan fremsende en begrundet indsigelse til denne institution; disse bestemmelser finder ligeledes anvendelse på opholdsstedets institution;fremsendelsen af denne meddelelse ved normal postforsendelse gør det ikke altid muligt for den kompetente institution at behandle sagen og i givet fald at fremsende sin begrundede indsigelse inden for den i gennemførelsesforordningens artikel 17, stk. 7, og artikel 60, stk. 6, fastsatte tidsfrist;det er derfor nødvendigt at anvende hurtigere meddelelsesmidler —TRUFFET FØLGENDE AFGØRELSE:1. Institutionen på bopælsstedet, som i henhold til gennemførelsesforordningens artikel 17, stk. 7, eller artikel 60, stk. 6, træffer afgørelse om tilkendelse af naturalydelser, underretter den kompetente institution om sin afgørelse på den hurtigst mulige måde (ved hjælp af telefax, telex, telegram, ekspresbrev osv.) ved gengivelse af, afhængigt af den anvendte kommunikationsmetode, enten blanket E 114 eller de relevante rubrikker i denne blankets afsnit A.2. Bestemmelserne i stk. 1 finder tilsvarende anvendelse på opholdsstedets institution.3. Denne afgørelse offentliggøres i De Europæiske Fællesskabers Tidende. Den træder i kraft den første dag i den måned, der følger efter offentliggørelsen.A. TrierFormand for Den administrative Kommission--------------------------------------------------